Document ID: /roh_data/filtered/fineweb-2-filterrobots_roh.jsonl.gz/70801

In onn e mez suenter che la malsogna dad Ebola è rutta or en l'Africa dal vest, ha la Liberia gudagnà la battaglia encunter l'epidemia. L'organisaziun mundiala da sanadad WHO ha declerà la Liberia sco libra da la malsogna.
La davosa unfrenda dad Ebola è morta avant 7 emnas. Dapi lura n'han ins constatà nagins novs cas dad Ebola. La Liberia è l’emprim dals trais pajais pertutgads che po festivar quest success. En la Sierra Leone ed en Guinea eran l’ultim anc vegnidas dumbradas 18 infecziuns novas en in’emna.